หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
21 ก.ค. 2558

ILINK: แนวรับ 22.00 บาท แนวต้าน 24.00 บาท
ประเด็นวิเคราะห์:
– ILINK แข็งสวนตลาดเป็นอย่างมาก จากที่วานนี้ดัชนี MAI ที่ติดลบไปถึง 1.47% แต่ ILINK กลับปรับเพิ่มสวนตลาด 3.18% จนมาปิดที่ 22.70 บาท ขึ้นมาได้อย่างหน้าตาเฉย แถมระหว่างวันยังสามารถขึ้นไปทำระดับ All Time High ที่ 23.00 บาทได้ด้วย
– หากสังเกตุเส้นค่าเฉลี่ย SMA ของ ILINK จะพบว่า เส้นค่าเฉลี่ยระยะสั้นจะมากว่าเส้นค่าเฉลี่ยระยะยาว (SMA5 &gt; SMA10 &gt; SMA25 &gt; SMA75 &gt; SMA200) สะท้อนได้ถึงราคากำลังอยู่ในแนวโน้มขาขึ้นที่แข็งแกร่ง และหากใช้ Indicator ซึ่งใช้วัดค่าความแกร่งของแนวโน้ม จะพบว่า ค่า DI+ ปัจจุบันอยู่เหนือกว่าระดับ DI – อย่างมาก พร้อมกับเส้น ADX ที่มีความชันเป็นบวกที่ระดับ 41 (มากกว่า 15) ซึ่งเป็นเครื่องการันตี ถึงแนวโน้มขาขึ้นของ ILINK ที่แกร่งอย่างมาก ทำให้คาดว่าราคามีโอกาสสูงที่จะยังคงไปต่อได้ โดยมีแนวต้านเป้าหมายที่ 24.00 บาท
– ซื้อ โดยมีเป้าหมายทำกำไรที่ 24.00 บาท และตั้งจุดตัดขาดทุนที่ 22.00 บาท